La Comissió Europea ha publicat una Comunicació per ajudar les empreses i les autoritats nacionals a aplicar els requisits del Reglament (UE) núm. 1169/2011 sobre la informació alimentària al consumidor relacionada amb la indicació de la presència d'al·lèrgens en els aliments (article 9, apartat 1, lletra c), articles 21 i 44 i annex II del Reglament).
Informació facilitada als consumidors
La llista de substàncies o productes alimentaris que causen al·lèrgies o intoleràncies i la presència dels quals en els aliments s'ha de comunicar, està definida a l'annex II del Reglament 1169/2011.
En aquest context, la Comunicació especifica que els cereals i els fruits secs de clofolla que figuren a l'annex II s'han d'entendre com una llista exhaustiva, és a dir completa.
Pel que fa als ous, indica que es refereixen als de totes les aus de cria, i la llet, a la llet procedent de la glàndula mamària d'animals de granja.
La seva indicació s'ha d'incloure a l'etiquetatge amb la paraula «conté» seguida de la substància o el producte tal com figura a l'annex II.
Quan un aliment exempt de llista d'ingredients (per exemple, el vi) s'utilitzi com ingredient d'un altre aliment per al qual sí que s'ha de proporcionar llista d'ingredients, cal ressaltar els al·lèrgens presents en l'aliment.
Quan diversos ingredients o coadjuvants tecnològics d'un aliment provinguin d'un únic al·lergen que figuri en l'annex II, s'ha d'especificar així en l'etiquetatge per a cada ingredient o coadjuvant.
En aquest cas, no cal repetir la referència a les substàncies o productes que figuren a l'annex II, sempre que la presentació deixi clar que els diferents ingredients procedeixen d'una única substància o producte que figura en l'annex II.
La referència sempre ha d'estar directament lligada a la llista d'ingredients, per exemple col·locant la informació esmentada al final d'aquesta llista o molt a prop seu.
Un aliment que inclogui additius alimentaris, suports i coadjuvants tecnològics derivats del blat podria etiquetar-se de la manera següent:
( 1 ) procedent del blat (on hi ha de ressaltar blat ).»
L'article 21 del Reglament 1169/2011 estableix que «no serà necessari indicar les mencions a què es refereix l'article 9, apartat 1, lletra c), en aquells casos en què la denominació de l'aliment faci referència clarament a la substància o producte de què es tracti».
D'acord amb això, si l'aliment es ven amb una denominació com «formatge» o «nata», que es refereix clarament a l'al·lergen «llet» i pels quals no s'exigeix una llista d'ingredients (article 19), no serà necessari indicar l'al·lergen com a tal a l'etiqueta.
No obstant això, si aquest aliment es ven amb una marca de fàbrica o comercial que com a tal no es refereixi clarament a un dels al·lèrgens de l'annex II, la denominació en qüestió s'ha de complementar amb informació addicional que «faci referència clarament» a l'al·lergen de què es tracti, tal com s'estableix en l'article 21, apartat 1, últim paràgraf.
«Ambert» (com a denominació de l'aliment) juntament amb «formatge blau artesanal» (com a text addicional a la denominació de l'aliment, col·locat a tocar de la denominació de l'aliment), on «formatge» és la referència clara a la substància de l'annex II.
Atès que és probable que els consumidors comprenguin millor la denominació dels aliments en qüestió en uns estats membres i pitjor en d'altres, és necessària una avaluació cas per cas.
D'altra banda, si l'aliment facilita una llista d'ingredients, independentment que sigui de manera voluntària o obligatòria, han de ressaltar-se a la llista d'ingredients els al·lèrgens presents a l'aliment.
Per exemple, formatge: ( llet, sal, quall, etc.), s'ha de ressaltar la llet.
Excepte en aliments concrets [1], no és possible repetir voluntàriament la informació sobre al·lèrgens al marge de la llista d'ingredients, ni utilitzar la paraula «conté» seguida del nom de l'al·lergen de l'annex II, ni tampoc utilitzar símbols o requadres de text (vegeu el considerant 47 i l'article 21, apartat 1, llegits en relació amb l'article 36, apartat 1, del Reglament).
[1] Com les disposicions de l'article 51, apartat 2, del Reglament (CE) núm. 607/2009 de la Comissió, de 14 de juliol de 2009, pel qual s'estableixen determinades disposicions d'aplicació del Reglament (CE) núm. 479/2008 del Consell pel que fa a les denominacions d'origen i indicacions geogràfiques protegides, als termes tradicionals, a l'etiquetatge i a la presentació de determinats productes vitivinícoles.
A l'Estat Espanyol, el Reial decret 126/2015, de 27 de febrer, recull la informació alimentària dels aliments que es presenten sense envasar, o s'envasen en el punt de venda per a la venda immediata o a petició del comprador, tal com disposa l'article 44 del Reglament d'informació al consumidor.